Junior-VM i ishockey 2017

Juniorverdensmesterskabet i ishockey 2017 var det 41. junior-VM i ishockey. Mesterskabet havde deltagelse af 42 hold og afvikledes i form af seks niveauopdelte turneringer i løbet af december 2016 og januar 2017.

Mesterskabet for de bedste 10 hold blev spillet i Montreal og Toronto, Canada i perioden 26. december 2016 - 5. januar 2017.
Canada var junior-VM-værtsland for 12. gang, og det var anden gang, at mesterskabet var delt mellem værtsbyerne Montreal og Toronto.

VM-titlen blev vundet af USA, som i finalen besejrede Canada med 5-4 efter forlænget spilletid og straffeslagskonkurrence. Den ordinære spilletid i finalen endte 4-4, og da 20 minutters forlænget spilletid ikke frembragte yderligere scoringer, blev kampen afgjort i straffeslagskonkurrence, hvor amerikaneren Troy Terry var den eneste af de ti skytter, der formåede at få pucken i mål. 
Dermed sikrede USA's U.20-ishockeylandshold sig mesterskabstitlen for fjerde gang i alt og for første gang siden 2013, hvor holdet senest triumferede ved mesterskabet i Ufa. Bronzemedaljerne gik til Rusland, som vandt 2-1 efter forlænget spilletid over Sverige i bronzekampen, og som dermed vandt junior-VM-medaljer for syvende år i træk.

De forsvarende mestre fra Finland tabte overraskende tre ud af de fire kampe i den indledende runde og endte dermed sidst i sin gruppe, og holdet formåede dermed ganske overraskende ikke at kvalificere sig til kvartfinalerne. Finnerne undgik trods alt nedrykning fra topdivisionen ved at besejre Letland med 2-0 i kampe i nedrykningskampene og endte dermed på niendepladsen. Til gengæld blev det betragtet som en succes, at Danmark for tredje junior-VM i træk formåede at kvalificere sig til kvartfinalerne. Og for første gang nogensinde lykkedes det for danskerne at vinde to kampe i den indledende runde, hvor både Finland og Tjekkiet blev besejret. For andet junior-VM i træk måtte det danske hold imidlertid strække våben i kvartfinalen mod Rusland, som vandt over danskerne med 4-0.

Topdivisionen

Hold 

I topdivisionen spillede 10 hold om det egentlige verdensmesterskab. Turneringen havde deltagelse af de ni bedste hold fra junior-VM 2016 samt vinderen af 1. division gruppe A ved junior-VM 2016.

Arenaer 

Turneringen blev afviklet i to arenaer i Canada.
 Centre Bell i Montreal, der er hjemmebane for NHL-holdet Montreal Canadiens, og hvis tilskuerkapacitet er 21.273.
 Air Canada Centre i Toronto, der normalt er hjemmebane for NHL-holdet Toronto Maple Leafs, og som har plads til 18.800 tilskuere.

Format 

Holdene spillede først en indledende runde, hvor de 10 hold var inddelt i to grupper med fem hold i hver. I hver gruppe spillede holdene en enkeltturnering alle-mod-alle, og de fire bedste hold i hver gruppe gik videre til kvartfinalerne. De to hold, der sluttede på femtepladserne i de to indledende grupper, gik videre til nedrykningskampene, hvor holdene spillede bedst af tre kampe. Vinderen af nedrykningsserien sikrede sig endnu et år i den bedste division, mens taberen blev rykket ned i 1. division gruppe A.

Resultater

Indledende runde 

Kampene i gruppe A blev spillet i Montreal, mens gruppe B blev afviklet i Toronto.

Gruppe A

Gruppe B

Nedrykningskampe 

Nedrykningskampene blev spillet i Montreal med deltagelse af de to hold, der sluttede på femtepladserne i de to indledende grupper. Finland vandt serien over Letland med 2-0 i kampe, hvorved finnerne sikrede sig endnu et år i den bedste division, mens letterne blev rykket ned i 1. division gruppe A ved junior-VM 2018.

Slutspil 

Slutspilskampene blev spillet i Montreal, bortset fra kvartfinale nr. 1 og 3, som blev afviklet i Toronto.

Kvartfinaler

Semifinaler

Bronzekamp

Finale

Samlet rangering

Medaljevindere

Statistik

1. division gruppe A 

1. division gruppe A var næstbedste niveau i junior-VM-hierarkiet. Turneringen bliver spillet i Bremerhaven, Tyskland i perioden 11. - 17. december 2016 med deltagelse af seks hold, der spillede en enkeltturnering alle-mod-alle. Holdene spillede om én oprykningsplads til topdivisionen og om at undgå én nedrykningsplads til 1. division gruppe B.

Turneringen blev vundet af Hviderusland, som dermed rykkede op i topdivisionen igen efter blot én sæson i 1. division gruppe A. Norge endte på sidstepladsen i gruppen og rykkede derfor ned i 1. division gruppe B, det var første gang nogensinde, at Norge rykkede ned i tredjebedste række.

1. division gruppe B 

1. division gruppe B var tredje niveau i junior-VM-hierarkiet. Turneringen blev spillet i Budapest, Ungarn i perioden 11. - 17. december 2016 og havde deltagelse af seks hold, der spillede en enkeltturnering alle-mod-alle. Holdene spillede om én oprykningsplads til 1. division gruppe A og om at undgå én nedrykningsplads til 2. division gruppe A.

Turneringen blev vundet af værtslandet Ungarn, som efter fire sejre og et nederlag i holdets fem kampe sikrede sig oprykning i junior-VM-hierarkiet for anden sæson i træk. Nedrykningpladsen blev besat af Storbritannien, som tabte alle sine fem kampe i turneringen.

2. division gruppe A 

2. division gruppe A var fjerde niveau i junior-VM-hierarkiet. Turneringen blev spillet i Tallinn, Estland i perioden 11. - 17. december 2016 med deltagelse af seks hold, der spillede en enkeltturnering alle-mod-alle. Holdene spillede om én oprykningsplads til 1. division gruppe B og om at undgå én nedrykningsplads til 2. division gruppe B.

Turneringen blev vundet af Litauen, som vandt alle sine fem kampe, og som dermed rykkede op i 1. division gruppe B. Nedrykningspladsen blev besat af Kroatien, som efter en sejr og fire nederlag i holdets fem kampe i turneringen endte på sjettepladsen.

2. division gruppe B 

2. division gruppe B var femte niveau i junior-VM-hierarkiet. Turneringen blev spillet i Logroño, Spanien i perioden 7. - 13. januar 2017 med deltagelse af seks hold, der spillede en enkeltturnering alle-mod-alle. Holdene spillede om én oprykningsplads til 2. division gruppe A, der blev besat af Sydkorea, der vandt alle sine fem kampe i turneringen og dermed rykkede et niveau op igen efter blot én sæson på dette niveau i hierarkiet. Australien sluttede på sidstepladsen efter fem nederlag og rykkede dermed ned i 3. division.

3. division 

3. division var sjette niveau i junior-VM-hierarkiet. Turneringen bliver spillet i Dunedin, New Zealand i perioden 16. - 22. januar 2017 med deltagelse af otte hold. Holdene spillede om én oprykningsplads til 2. division gruppe B, som gik til Tyrkiet, der vandt finalen med 2-1 over Kina.

Indledende runde

Gruppe A

Gruppe B

Placeringskampe

Kampe om 5.- til 8.-pladsen 

Semifinaler

Kamp om 7.-pladsen

Kamp om 5.-pladsen

Kampe om 1.- til 4.-pladsen 

Semifinaler

Bronzekamp

Finale

Kilder 
 IIHF - 2017 World Junior Championship

Noter 

2017
Ishockey i 2016
Ishockey i 2017